"SETSWANA PUO YA GAE R-3 MOPHATO R SETSWANA PUO YA GAE DITLHOKEGO TSA KGWEDITHARO KGWEDITHARO 3 TSHIMOLOLO YA GO KWALA DITENG /DIKGOPOLO / DIKGONO Tshimololo ya mokwalo: Ditirwana tsa letsatsi le letsatsi mo dirutweng tsotlhe tsa Puo le mo dirutweng tse dingwe. Ditirwana tsa botsweretshi le tsa mosako wa mmino ke ditšhono tse di siametseng go tlhabolola dikgono tsa motsamao wa mesifa e mennye. • Tlhabolola taolo ya motsamao wa mesifa e mennye go tiisa ya seatla: go bopa ditlhaka ka tege, go bofa dikarata, dibaga ka mogala. • Tlhabolola taolo ya motsamao wa mesifa e mennye ya menwana ka go tshameka diraeme tsa menwana tse dintsi o diragatse ka menwana. • Tlhabolola taolo ya motsamao wa mesifa e mennye: o dirise sekere go sega bokafantle jwa setshwantsho, sebopego jj. • Tlhabolola tsamaisano ya letsogo le leitlho le seatla: go tshameka motshameko wa go latlhela le go kapa kgetsana ya dinawa, kgwele, dibolo tsa dipampiri jj. le go dira dipatorone tse di raraaneng a dirisa dikheraeyone. • Tlhabololo ya taolo ya mesifa e megolo: dira ka bobedi kgotsa ka nosi ba aga ditlhaka ka mebele ya bona go dira/bopa ditlhaka • Simolola go bopa ditlhaka: dirisa menwana go penta, maratšhe a a pentang, dikheraeyone tsa mafura le boto ya ditlhomelwa. • Gatisa bokafantle jwa ditshwantsho, dipatorone, le maina a bona mo ntlheng ya tshimologo le e go kwalelwang kwa go yona e e neetsweng mo ditlhakeng • Kopololela dipaterone mo botong ya ditlhomelwa mme mafoko le ditlhaka a kopololelwe mo pampiring • Tshwara dikheraeyone a dirisa mokgwa o o amogelesegang wa go e tsamaisa, a kwale a ntse ka mokgwa o o siametseng motho go ka kwala. Tshimololo ya go kwala • Thala setshwantsho go fetisa molaetsa ka maitemogelo a gago, dirisa se jaaka tshimololo ya go kwala. Ka thuso ya morutabana, tsenya lefoko kgotsa polelwana mo setshwantshong. • Go tlhaloganya gore go kwala le go tshwantsha go a farologana le go simolola go kopolola ditlhaka le dinomore mo tikologong ya phaposi mo dikwalong tse a lekang go di ikwalela: Dira jaaka e kete o a kwala o dirisa motswako wa ditlhaka tse di kopolotsweng le dipolelo tse dikhutshwane tse di potologang ka mokgwa o o sa tlwaelegang. • Diragatsa metshameko ya go kwala mo mabakeng a a farologaneng. Sekao, ‘kwala’ mananeo. • Simolola go ‘kwala’ o ela tlhoko ditumelano tsa dintlhatshupo: ‘kwala’ go tswa ka fa molemeng go ya ka fa mojeng, le go tswa kwa godimo go ya kwa tlase mo tsebeng. • Kopolola mokwalo go tswa mo tikologong fa o tshameka. Sekao: matshwao go tswa mo dipapatsong • Nna le seabe mo go neeleng dikakanyo tsa buka ya dikgang ya mo phaposing. • Dirisa didiriswa tsa go kwala ka go itshepa le ka tokologo: dikherayarone le diphensele. Go dira ka mafoko • Kgobokanya ditshwantsho tsa mafoko a a rumisanang (sk. ‘aga’, ‘ama’, ‘ana’) • Supa tlhaka kgotsa diphatlha mo magareng ga mafoko a a kwadilweng: maina a bona kgotsa mafoko a a tlwaelegileng kgotsa mo bukeng. • Tsaya karolo mo go kwaleng dipolelo tsa sekgemetšhana tsa dikwalo tsa mo phaposing: morutwana o biletsa morutabana gore a kwale • Dirisa mareo a a jaaka, ‘tshimologo, bogare, bofelo / bokhutlo, modumo, lefoko, tlhaka’ fa ba bua ka setlhangwa. 46 PEGELO YA PHOLISI YA KHARIKHULAMO LE TLHATLHOBO"